ประกาศจังหวัดแม่ฮ่องสอนเรื่องมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอยโคมไฟโคมควัน หรือวัตถุอื่นใดที่คล้ายคลึงกัน ขึ้นไปสู่อากาศ[๑] อาศัยอำนาจตามคำสั่งหัวหน้าคณะรักษาความสงบแห่งชาติที่ ๒๗/๒๕๕๙ลงวันที่ ๑๐ มิถุนายน ๒๕๕๙ เรื่องมาตรการป้องกันและแก้ไขปัญหาความเดือดร้อนจากการจุดบั้งไฟ พลุ ตะไล โคมลอย โคมไฟโคมควัน หรือวัตถุอื่นใดที่คล้ายคลึงกัน ห้ามมิให้ผู้ใดจุดและปล่อย หรือกระทำการใดเพื่อให้บั้งไฟ พลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตฯและรักษาความปลอดภัยและการดูแลรักษาความสงบเรียบร้อยของประชาชนดังนั้นเพื่อให้การดำเนินการเป็นไปด้วยความเรียบร้อยและเพื่อป้องกันอันตรายรวมทั้งความเสียหายที่จะเกิดขึ้นแก่ชุมชนและประชาชนจากการจุดและปล่อยหรือกระทำการใดเพื่อให้บั้งไฟพลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศจังหวัดแม่ฮ่องสอนจึงกำหนดมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศดังนี้๑. ห้ามมิให้ผู้ใดจุดและปล่อยหรือกระทำการใดเพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ เว้นแต่จะได้รับอนุญาตจากนายอำเภอแห่งท้องที่ซึ่งรับผิดชอบพื้นที่ที่จะจุดและปล่อยหรือกระทำการอย่างใดนั้น การแจ้งให้แจ้งล่วงหน้าไม่น้อยกว่า ๗วันพร้อมระบุสถานที่ วัน เวลา และรายละเอียด การจุดหรือปล่อยและผู้รับผิดชอบ๒. กำหนดระยะเวลาการจุดและปล่อยหรือกระทำการใดระหว่างเวลา ๐๙.๐๐ - ๑๗.๐๐ น. หรือต้องสอดคล้องกับระยะเวลาในการจัดงานประเพณีและวัฒนธรรมท้องถิ่นสำหรับการจุดบั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นสู่อากาศ ต้องพิจารณาถึงความเหมาะสม๓. ชนิด ขนาด และจำนวนโคมลอย โคมไฟ โคมควัน หรือวัตถุอื่นใดที่คล้ายคลึงกันที่จะทำการจุดและปล่อยจะต้องมีขนาดและรูปของโคมลอยตามมาตรฐานมผช. ๘๐๘/๒๕๕๒๓.๑บั้งไฟที่ใช้ในการจุดและปล่อยต้องผลิตจากวัสดุอุปกรณ์ที่มีน้ำหนักเบาและไม่มีส่วนผสมของโลหะ๓.๒ ขนาดเส้นผ่านศูนย์กลางวงในของท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟต้องมีขนาดไม่เกิน ๔ นิ้ว๓.๓ ขนาดเส้นผ่านศูนย์กลางของตะไลต้องมีขนาดไม่เกิน ๐.๓๐ เมตร๓.๔ จำนวนในการจุดและปล่อย หรือกระทำอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศในแต่ละสถานที่ให้จุดได้ไม่เกิน ๑ บั้งต่อหมู่บ้านต่อวัน หากตำบลจัดงานให้จุดได้ไม่เกินจำนวนหมู่บ้านในตำบลนั้นหรืออยู่ในดุลยพินิจของนายอำเภอแห่งท้องที่โดยพิจารณาจากการมีส่วนร่วมของชุมชนและประเพณีวัฒนธรรมของท้องถิ่นเป็นสำคัญ๓.๕ ตัวโคมมีปริมาตรไม่เกิน ๑ ลูกบาศก์เมตร เส้นผ่านศูนย์กลางไม่เกิน๙๐ เซนติเมตร สูงไม่เกิน ๑๔๐ เซนติเมตร และทำจากวัสดุธรรมชาติ๓.๖ ส่วนที่เป็นเชื้อเพลิงให้ทำจากกระดาษชุบเทียนขี้ผึ้ง หรือพาราฟินน้ำหนักไม่เกิน ๕๕ กรัม ระยะเวลาการเผาไหม้ไม่เกิน ๘ นาทีโดยยึดติดกับตัวโคมด้วยเชือกทนไฟ เชือก หรือลวดอ่อนเบอร์ ๒๔ (เส้นผ่านศูนย์กลางประมาณ๐.๕ มิลลิเมตร)๓.๗ ห้ามพ่วงหรือผูกติดพลุ ดอกไม้ไฟ หรือสิ่งอื่นใดไปกับโคมขณะปล่อย๓.๘ จำนวนการจุดและปล่อยต่อ ๑ สถานที่ ใน ๑ วัน หรือใน ๑ เวลาไม่เกิน ๑๐ โคม หรืออยู่ในดุลยพินิจของนายอำเภอแห่งท้องที่โดยพิจารณาจากการมีส่วนร่วมของชุมชนและประเพณีวัฒนธรรมของท้องถิ่นเป็นสำคัญ๓.๙ ห้ามจุดพลุที่มีขนาดเส้นผ่าศูนย์กลางของท่อเกิน ๕ นิ้ว๔. สถานที่จุดและปล่อยหรือกระทำการใดเพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ ต้องห่างจากหมู่บ้าน/ชุมชนไม่น้อยกว่า ๑๐๐ เมตร และอยู่ในลักษณะที่ไม่ก่อให้เกิดอันตรายต่อชีวิตและทรัพย์สินของบุคคลอื่นพร้อมจัดทำเขตห้ามประชาชนเข้าไปอยู่ในระยะห่างโดยรอบจากฐานยิงบั้งไฟไม่น้อยกว่า ๑๐๐เมตร และให้กำหนดระยะปลอดภัยในการชมบั้งไฟจากฐานจุด (Zoning) ป้ายคำเตือนเขตอันตรายและพื้นที่ปลอดภัย๕. ผู้จุดบั้งไฟ พลุตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศจะต้องเป็นผู้มีความรู้ความชำนาญเพื่อป้องกันการเกิดเหตุร้ายหรืออันตรายและความเสียหายแก่ร่างกายชีวิตและทรัพย์สินของผู้อื่นซึ่งผู้จุดบั้งไฟต้องรับผิดชอบทางอาญาหรือทางแพ่ง๖. ห้ามมิให้บุคคลใดเล่นการพนันเอาทรัพย์สินจากการแข่งขันการจุดบั้งไฟหากมีการตรวจสอบพบว่ามีการเล่นการพนันบั้งไฟจะต้องยกเลิกการจัดงานทันทีและมีความผิดต้องระวางโทษจำคุกหรือปรับ หรือทั้งจำทั้งปรับตามพระราชบัญญัติการพนัน พ.ศ. ๒๔๗๘ และจะดำเนินคดีกับคณะกรรมการผู้จัดงานในฐานะเป็นตัวการหรือผู้จัดการในฐานความผิดเกี่ยวกับการพนันด้วย๗. การละเล่นตามประเพณีการแต่งกายต้องไม่ส่อไปทางลามกอนาจารหรือไม่เหมาะสมและต้องอยู่ในกรอบอันดีของวัฒนธรรมประเพณีท้องถิ่นตลอดจนไม่ก่อเหตุรำคาญแก่บุคคลอื่นโดยไม่มีเหตุหรือข้อแก้ตัวอันควร๘. ห้ามมิให้มีธุรกิจแอลกอฮอล์เข้ามาใช้พื้นที่สาธารณะจัดกิจกรรมส่งเสริมการตลาดหรือป้ายโฆษณาของธุรกิจแอลกอฮอล์แอบแฝงในพื้นที่จัดงานทั้งขบวนแห่และพื้นที่ในการจุดบั้งไฟ๙. ให้จัดชุดเฉพาะกิจรักษาความสงบเรียบร้อยในกรณีที่มีการละเมิดกฎหมายในระหว่างการจัดงานให้มีเจ้าหน้าที่ฝ่ายปกครองเจ้าหน้าที่ตำรวจ เจ้าหน้าที่สาธารณสุขสมาชิกกองอาสารักษาดินแดนอาสาสมัครป้องกันภัยฝ่ายพลเรือน (อปพร.)ชุดรักษาความปลอดภัยหมู่บ้าน (ชรบ.) ดูแลรักษาความสงบเรียบร้อยและรักษาความปลอดภัย๑๐. หากพื้นที่ใดมีการจุดบั้งไฟโดยไม่ได้รับอนุญาตถือว่าเป็นการไม่ปฏิบัติตามมาตรการของจังหวัดซึ่งจะพิจารณาถึงความบกพร่องของเจ้าหน้าที่ที่เกี่ยวข้องทุกระดับชั้น๑๑. ห้ามทำการจุดและปล่อยบั้งไฟ พลุ ตะไลโคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศตามประกาศกระทรวงคมนาคมดังนี้๑๑.๑ ประกาศกระทรวงคมนาคม ลงวันที่ ๑๘กุมภาพันธ์ ๒๕๔๒ เรื่อง กำหนดเขตบริเวณใกล้เคียงสนามบินแม่ฮ่องสอนในท้องที่อำเภอเมืองแม่ฮ่องสอน จังหวัดแม่ฮ่องสอนเป็นเขตปลอดภัยในการเดินอากาศพ.ศ. ๒๕๔๒ โดยให้เขตบริเวณใกล้เคียงสนามบินแม่ฮ่องสอน ในท้องที่ตำบลปางหมูตำบลจองคำ ตำบลห้วยปูลิง ตำบลผาบ่อง อำเภอเมืองแม่ฮ่องสอน จังหวัดแม่ฮ่องสอนภายในแนวเขตตามแผนที่แนบท้ายประกาศ เป็นเขตปลอดภัยในการเดินอากาศ๑๑.๒ ประกาศกระทรวงคมนาคม ลงวันที่ ๑๙กุมภาพันธ์ ๒๕๕๙ เรื่อง กำหนดขอบเขตบริเวณใกล้เคียงสนามบินปายจังหวัดแม่ฮ่องสอน เป็นเขตปลอดภัยในการเดินอากาศ พ.ศ. ๒๕๕๙ โดยให้เขตบริเวณใกล้เคียงสนามบินปายในท้องที่ตำบลเวียงเหนือตำบลเวียงใต้ ตำบลแม่ฮี้ ตำบลทุ่งยาว ตำบลแม่นาเติง อำเภอปายจังหวัดแม่ฮ่องสอน ภายในแนวเขตตามแผนที่แนบท้ายประกาศเป็นเขตปลอดภัยในการเดินอากาศ๑๒. เมื่ออนุญาตแล้วให้อำเภอทำหนังสือแจ้งกำหนดการจุดและปล่อยบั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกัน เป็นลายลักษณ์อักษร ไปยังท่าอากาศยานหรือหอบังคับการบิน ทราบล่วงหน้าอย่างน้อย ๗ วัน โดยกำหนดวัน เวลา และสถานที่พิกัด (GPS) พร้อมด้วยหมายเลขโทรศัพท์ของคณะกรรมการผู้จัดงานทุกคนที่สามารถติดต่อได้๑๓. คณะกรรมการผู้จัดงานหรือผู้ควบคุมการจุดและปล่อยบั้งไฟพลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันในท้องที่อำเภอเมืองแม่ฮ่องสอน ต้องแจ้งให้ท่าอากาศยานแม่ฮ่องสอนทราบทางหมายเลขโทรศัพท์ ๐-๕๓๖๑-๒๐๕๗ หรือหอบังคับการบินทราบ ทางหมายเลขโทรศัพท์ ๐๘-๙๘๕๑-๑๘๐๖สำหรับในท้องที่อำเภอปาย ต้องแจ้งให้ท่าอากาศยานปายทราบ ทางหมายเลข ๐-๕๓๖๙-๙๒๐๙๐๘-๙๙๕๖-๒๗๐๙ โดยการแจ้งข่าวต้องไม่น้อยกว่า ๑ชั่วโมงก่อนเริ่มกิจกรรมและแจ้งทันทีที่มีการจุดและปล่อยบั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกันและเมื่อเสร็จสิ้นงานรวมทั้งต้องเฝ้าฟังการติดต่อจากหอบังคับการบินตลอดเวลาจึงประกาศมาให้ทราบโดยทั่วกันประกาศ ณ วันที่ ๖ พฤศจิกายน พ.ศ. ๒๕๖๐สืบศักดิ์ เอี่ยมวิจารณ์ผู้ว่าราชการจังหวัดแม่ฮ่องสอนพัชรภรณ์/อัญชลี/จัดทำ๒๐ธันวาคม ๒๕๖๐นุสรา/ตรวจ๓๐ธันวาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๓๐๗ ง/หน้า ๓๑/๑๓ ธันวาคม ๒๕๖๐